Гараж

Гара́ж — капітальнае збудаваньне або ізаляванае памяшканьне, якое мае капітальныя ці перагародкавыя сьцены, перакрыцьці, дах (таксама можа мець аглядную яму), прызначанае для захоўваньня транспартных сродкаў. Звычайна гаражы прыбудаваныя да дамоў разьлічаныя на адзін або два аўтамабілі, але сустракаюцца і большыя. Калі гараж прыбудаваны да дома, у ім звычайна маецца асобны ўваход у дом. Больш шырокая брама адчыняецца на двор, каб празь яе маглі выехаць ці заехаць самаходы. Гэтая брама звычайна зачыняецца, такім чынам гараж абараняе транспартны сродак ад ападкаў, а калі абсталяваны такой брамай яшчэ абараняе ад крадзяжу і вандалізму. Большасьць гаражоў выконваюць і дадатковыя функцыі, то бок у іх абсталёўваюцца майстэрні. Гаражы могуць выкарыстоўвацца і дзеля іншых мэтаў, напрыклад, дзеля захоўваньня рэчаў або як месца для адпачынку. Некаторыя гаражы маюць электрычны мэханізм, які аўтаматычна адкрывае або закрывае аўтамабільную браму пры націску гузіку на невялічкім пульце, а таксама датчык, які спыняе рух дзьвярэй, калі нешта перашкаджае закрыцьцю. У некаторых гаражах нават пры наяўнасьці аўтаў застаецца месца дзеля захоўваньня ровараў, газонакасілкі, а часам нават майстэрні. Прыбудаваныя да дома гаражы часта будуюцца з тых жа матэрыялаў як і асноўны будынак. Таксама ў Беларусі распаўсюджаныя ахоўваемыя ці не гаражныя комплексы ці каапэратывы, дзе на вылучанай тэрыторыі месьцяцца цэлыя шэрагі прыкмнёных адзін да аднага гаражоў. Калі такі комплекс мае ахову, звычайна на ўезьдзе на тэрыторыі трэба праехаць праз шлягбаўмам, а ля ўезду дзяжурыць ахоўнік. Вонкавыя спасылкі Гараж — сховішча мультымэдыйных матэрыялаў